Selfmoord-pa en seun in hof | Maroela Media
Die apteek waar die gyselaarsdrama afgespeel het. Foto: Google Earth
Die SABC berig dat Bernardus Lottering (49) en sy seun, Ernest (19), se saak uitgestel is tot 22 November wanneer hulle om borgtog sal aansoek doen. Die saak is uitgestel aangesien Lottering sr. 'n operasie moet ondergaan om sy been te amputeer.
Die pa en seun het op 21 Oktober rondom middagete 'n apteek in Seaview binnegestap en 'n apteker en haar twee assistente gyselaar gehou. Hulle het geëis dat daar vir hulle inspuitings gegee word om mee selfmoord te pleeg. Aptekers het vir die mans twee inspuitings met 'n kalmeermiddel in voorberei. Nadat die pa en seun die medikasie geneem het, het hulle die personeel vrygelaat. Volgens ooggetuies het die mans glo 'n vuurwapen en 'n ploftoestel by hulle gehad. Dit het later aan die lig gekom dat dit slegs 'n speelgoedgeweer en 'n brandbom was. Die twee mans het in 'n tent op die strand gebly.
Desperate times – desperate measures.
Ja as die nood druk soek mens enige uitkoms. En arme man gaan nog sy been ook verloor. Kom ons hou duimvas dat hulle nie tronk toe gaan nie arme mense.
Ek kry daardie twee siele uit die diepte van my hart jammer. Dit was op die oog af enigste uitweg, kom ons hoop daar is wyse manne iewers wat met begrip optree, en hulle saak met empatie benader.
Baie dankie aan die mense wat sulke goeie dinge nog te se van my broer en my kind en dankie vir al die gebede….